CELEX: C2006/165/28
Language: sk
Date: 2006-07-15 00:00:00
Title: Vec C-200/06: Návrh na začatie prejudiciálneho konania, ktorý podal Tribunal de première instance de Bruxelles  4. mája 2006  – Raffinerie tirlementoise SA/Bureau d'intervention et de restitution belge (BIRB)

15.7.2006   
            
            
               SK
            
            
               Úradný vestník Európskej únie
            
            
               C 165/16
            
         Návrh na začatie prejudiciálneho konania, ktorý podal Tribunal de première instance de Bruxelles 4. mája 2006 – Raffinerie tirlementoise SA/Bureau d'intervention et de restitution belge (BIRB)
   (Vec C-200/06)
   (2006/C 165/28)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Tribunal de première instance de Bruxelles
   Účastníci konania pred vnútroštátnym súdom
   
      Žalobkyňa: Raffinerie tirlementoise SA
   
      Žalovaný: Bureau d'intervention et de restitution belge (BIRB)
   Prejudiciálne otázky
   
               1.
            
            
               Stanovuje nariadenie Komisie 314/2002 (1), aby sa pri výpočte produkčného odvodu vylúčili z financovania tie množstvá cukru, ktoré sú obsiahnuté v spracovaných výrobkoch vyvážaných bez vývoznej náhrady? Je táto právna úprava s ohľadom na článok 15 nariadenia Rady 1260/2001 o spoločnom organizovaní trhu v sektore cukru (2) a s ohľadom na zásady proporcionality a zákazu diskriminácie neplatná?
            
         
               2.
            
            
               Stanovujú nariadenia Komisie 1775/2004 (3), 1762/2003 (4), 1837/2002 (5), 1993/2001 (6) a 2267/2000 (7) produkčný odvod na cukor, ktorý sa vypočíta z priemernej straty na vyvezenú tonu bez ohľadu na vyvezené množstvá bez náhrady, pričom tie isté množstvá sú obsiahnuté v celkovom objeme pre odhad súhrnnej straty, ktorú je nutné financovať? Sú tieto nariadenia s ohľadom na nariadenie Komisie 314/2002, článok 15 nariadenia Rady 1260/2001 a s ohľadom na zásadu proporcionality neplatné?
            
         
      (1)  Nariadenie Komisie (ES) č. 314/2002 z 20. februára 2002 ustanovujúce podrobné pravidlá pre uplatňovanie systému kvót v sektore cukru (Ú. v. ES L 50, s. 40; Mim. vyd. 03/035, s. 190).
   
      (2)  Nariadenie Rady (ES) č. 1260/2001 z 19. júna 2001 o spoločnom organizovaní trhu v sektore cukru (Ú. v. ES L 178, s. 1; Mim. vyd. 03/033, s. 17).
   
      (3)  Nariadenie Komisie (ES) č. 1775/2004 zo 14. októbra 2004, ktorým sa stanovuje výška produkčných odvodov v sektore cukru na hospodársky rok 2003/2004 (Ú. v. EÚ L 316, s. 64).
   
      (4)  Nariadenie Komisie (ES) č. 1762/2003 zo 7. októbra 2003, ktorým sa stanovuje výška produkčných odvodov v sektore cukru na hospodársky rok 2002/2003 (Ú. v. EÚ L 254, s. 4)
   
      (5)  Nariadenie Komisie (ES) č. 1837/2002 z 15. októbra 2002, ktorým sa stanovuje výška produkčných odvodov, ako aj koeficient dodatkového odvodu v sektore cukru na hospodársky rok 2001/2002 (Ú. v. ES L 278, s. 13).
   
      (6)  Nariadenie Komisie (ES) č. 1993/2001 z 11. októbra 2001, ktorým sa stanovuje výška produkčných odvodov v sektore cukru na hospodársky rok 2000/2001 (Ú. v. ES L 271, s. 15).
   
      (7)  Nariadenie Komisie (ES) č. 2267/2000 z 12. októbra 2000, ktorým sa stanovuje výška produkčných odvodov, ako aj koeficient dodatkového odvodu v sektore cukru na hospodársky rok 1999/2000 (Ú. v. ES L 259, s. 29).